ຫວຽດນາມ ຖືເປັນສຳຄັນການພົວພັນມິດຕິພາບ ທີ່ເປັນມູນເຊື້ອກັບ Azerbaijan
ທ່ານເອກອັກຄະລັດຖະທູດຫງວຽນແທງເຊີນ
ເຮັດວຽກກັບຮອງປະທານຜູ້ທີໜຶ່ງສະພາແຫ່ງຊາດ Azerbaijan
(ພາບ: tintuc/TTXVN)
ໂດຍສືບຕໍ່ການປະຕິບັດໜ້າທີ່ຢູ່ Azerbaijan, ພາຍຫຼັງຍື່ນສານຕາຕັ້ງ, ວັນທີ 20/04, ທ່ານເອກອັກຄະລັດຖະທູດຫວຽດນາມ ປະຈຳສ.Azerbaijan ຫງວຽນແທງເຊີນ ໄດ້ມີການເຮັດວຽກກັບທ່ານ Ziyafet Askerov, ຮອງປະທານຜູ້ທີໜຶ່ງສະພາແຫ່ງຊາດ Azerbaijan ແລະ ທ່ານ Agadayi Agatev, ຜູ້ຊ່ວຍວຽກປະທານາທິບໍດີ Azerbaijan. ທີ່ບັນດາການເຮັດວຽກ, ທ່ານເອກອັກຄະລັດຖະທູດ ຫງວຽນແທງເຊີນ ເນັ້ນໜັກວ່າ, ຫວຽດນາມ ຖືການພົວພັນມາແຕ່ດົນນານກັບ Azerbaijan ເປັນສຳຄັນ ແລະ ປາດຖະໜາວ່າ 2 ປະເທດຈະຕັ້ງໜ້າຮ່ວມມືໃນບັນດາຂົງເຂດທີ່ມີທ່າແຮງຄື: ການສຳຫຼວດ ແລະ ຜະລິດນ້ຳມັນອາຍແກັດ, ຮ່ວມມືດ້ານການສຶກສາ, ສຳລຸງສ້າງ ແລະ ການທ່ອງທ່ຽວກວ່າອີກ. ທ່ານເອກອັກຄະລັດຖະທູດ ຫງວຽນແທງເຊີນ ໃຫ້ຮູ້ວ່າ: ຫວຽດນາມມີຄວາມສົນໃຈພິເສດເຖິງການຢ້ຽມຢາມ Azerbaijan ຂອງທ່ານປະທານປະເທດຫວຽດນາມ ເຈືອງເຕີນຊາງ ໃນເດືອນ 05 ຈະມາເຖິງ, ເພື່ອແນໃສ່ນຳການພົວພັນ 2 ຝ່າຍຂຶ້ນສູ່ລະດັບສູງໃໝ່. ສ່ວນຝ່າຍ Azerbaijan ເນັ້ນໜັກວ່າ, ຫວຽດນາມ ແມ່ນຄູ່ຮ່ວມມືບຸລິມະສິດຂອງ Azerbaijan ຢູ່ອາຊີ. Azerbaijan ຢືນຢັນວ່າ, 2 ປະເທດມີຄວາມສາມາດບົ່ມຊ້ອນດ້ານການຮ່ວມມືຢ່າງໃຫຍ່ຫຼວງ, ມີຄວາມໝາຍທາງດ້ານການເມືອງ ແລະ ມີເງື່ອນໄຂສະດວກເພື່ອຊຸກຍູ້ການພົວພັນ 2 ຝ່າຍ. ນອກຈາກການຮ່ວມມືດ້ານເສດຖະກິດ, ການຄ້າແລ້ວ, Azerbaijan ປາດຖະໜາຢາກໃຫ້ 2 ປະເທດເປີດກວ້າງການສົມທົບກັນ ຫຼັກໝັ້ນບົນເວທີປາໄສສາກົນ ແລະ ສະໜັບສະໜູນກັນຢ່າງແຮງກວ່າອີກ ເພື່ອຜົນປະໂຫຍດຂອງ 2 ຊາດ.
(ແຫຼ່ງຄັດຈາກ VOV)